Ins Areaj vo da friahan Voabuag is ma iwa a Stoabruck, de im 18. Joarhundad earicht worn is. Da Bsuacha hod oschliaßnd des spitzbogige Toa vom Toatuam duachqueat. Dessn Grundmauan stenga in da Soihn vom Stodgrom. As Bauweak is iwa rechteckigm Grundriss eabaut und trogt a Mansarddoch, woraf a Glockntiarml is. In ana Rundboongpfoatn im zwoatn Owagschoss befindt se de Joareszoih 1489 (des Baudatum).  Johann Friedrich Reik hodn Toatuam af ana Bleistiftzeichnung nochm Feia vom 26. Septemba 1902 festghoitn. De Osicht vom ausbrenntn Stodtoatuam is om 28. Septemba 1902 entstondn.